cy cy de ceb cy cy ceb en cy de de cy de cy cy en de cy cy cy cy es cy en en cy cy en cy it cy cy cy cy cy cy cy cy cy cy cy cy cy cy cy cy cy en cy it cy cy de en
Gollyngiad mewn Gorsaf Betrol yn costio £8 miliwn yn ogystal â chostau cyfreithiol a chamau ataliol - Oil Care Company
Dod yn gyfarwydd â’ch tanc olew
Tanciau tanwydd – cyfrifoldebau landlordiaid a thenantiaid
Systemau Rheoli Amgylcheddol i fusnesau
Cael tanc olew newydd i’ch cartref: pethau i feddwl amdanynt
Cynnal a chadw cerbydau modur eich hun
Delio ag olew sydd wedi cael ei golli
Hyfforddiant ar olew a gollwyd i fusnes
Damwain ar fferm yn achosi i 1,500 litr o olew ollwng yng Nghanolbarth Lloegr
Gollyngiad mewn Gorsaf Betrol yn costio £8 miliwn yn ogystal â chostau cyfreithiol a chamau ataliol
Gollyngiad mewn Gorsaf Betrol yn costio £8 miliwn yn ogystal â chostau cyfreithiol a chamau ataliol
Ym mis Gorffennaf 2014 gollyngodd 23,500 litr o betrol di-blwm o danc mewn gorsaf betrol Tesco yn Haslingden, Sir Gaerhirfryn dros gyfnod o 29 awr. Cafodd y gollyngiad ei ganfod 23 awr ar ôl iddo ddechrau, ond rhoddwyd cyngor anghywir yn fewnol a olygodd fod y gollyngiad wedi parhau am 7 awr arall. Ni chafodd y gollyngiad ei adrodd wrth Asiantaeth yr Amgylchedd.
Aeth petrol i’r system garthffosiaeth ac ‘roedd yr arogleuon yn effeithio ar drigolion hyd at gilometr i ffwrdd, gan achosi i bobl gael cyngor meddygol o achos cur pen a salwch. Arhosodd yr arogleuon yn y cartrefi am ddyddiau. Cafodd y digwyddiad effaith fawr ar y gymuned leol a’r amgylchedd a gorfu i drigolion adael eu cartrefi o achos yr arogleuon petrol oedd yn dod o’r rhwydwaith garthffosiaeth.
Gweithiodd Asiantaeth yr Amgylchedd, Cyngor Sir Gaerhirfryn, United Utilities, Gwasanaeth Tân ac Achub Sir Gaerhirfryn ynghyd i ymateb. Gwnaethant ddarganfod bod y digwyddiad wedi cael ei achosi gan fethiant Tesco i fynd i’r afael â mater oedd yn hysbys iddyn nhw yn ymwneud â rhan o’r system dosbarthu tanwydd a system larwm annigonol. Gwaethygwyd y sefyllfa gan eu gweithdrefnau brys annigonol.
Beth oedd yr effaith:
Aeth peth o’r petrol i Langwood Brook ac afon Irwell, gan achosi effaith amgylcheddol sylweddol, lladd pysgod a bywyd dyfrol arall.
Gwelwyd olew mewn samplau a gymrwyd o afon Irwell hyd at dair milltir i lawr yr afon. Roedd dros 40 o bysgod marw, gan gynnwys brithyll brown, o fewn 1.5 milltir i ble aeth y llygredd i’r dŵr, a physgotwyr yn adrodd am bysgod marw cyn belled â chwe milltir i lawr yr afon.
Beth oedd y canlyniad:
Daliwyd oddeutu 7,000 litr o betrol ar y safle – roedd y gweddill wedi dianc i garthffosydd ac i’r amgylchedd.
Cafodd Tesco eu herlyn o dan Reoliadau Trwyddedu Amgylcheddol 2010, Rheoliadau Sylweddau Peryglus ac Amgylcheddau Ffrwydrol 2002 a Deddf Iechyd a Diogelwch yn y Gwaith 1974. Cawsant ddirwy o £8 miliwn pan aeth yr achos i’r llys ym mis Mehefin 2017. Cawsant hefyd orchymyn i dalu costau o dros £57,000.
Beth a ddysgon nhw:
Mae’r math o system a ddefnyddiwyd yn yr orsaf betrol a achosodd y gollyngiad wedi cael ei newid ym mhob un o 504 gorsaf betrol Tesco yn y DU.
Mae’r cwmni bellach wedi gosod system fonitro amser real ym mob safle. Mae hyn yn golygu y gellir canfod gollyngiad yn syth a’i adrodd yn syth bin.
Maen nhw hefyd wedi diweddaru gweithdrefnau brys eu safleoedd i gysylltu â’u rheoleiddiwr amgylcheddol os oes gollyngiad arwyddocaol.
Yn yr adran hon
Gollyngiad mewn Gorsaf Betrol yn costio £8 miliwn yn ogystal â chostau cyfreithiol a chamau ataliol
Damwain ar fferm yn achosi i 1,500 litr o olew ollwng yng Nghanolbarth Lloegr
© 2015 Ymgyrch Gofal Olew. Cedwir pob hawl.
This site uses cookies: Find out more.Okay, thanks